Keskööpäike (film 2018)

Sisu

17-aastast Katie Price'i on kaitstud varasest lapsepõlvest saati päikesevalguse eest. Tal on eluohtlik geneetiline haigus, mida põhjustab naha tundlikkus päikesevalguse vastu. Ta peab veetma kõik päevad toas, kus tema ainsateks kaaslasteks on parim sõbranna Morgan ja isa Jack. Katie maailm avaneb alles pärast päikeseloojangut. Iga õhtu läheb ta rongijaama, et reisijatele tervituseks kitarri mängida ja laulda.
Ühel ööl märkab teda tema armastatu Charlie, keda ta on 10 aastat oma magamistoa aknast salaja jälginud. Katie lahkub ootamatult, ja unustab oma märkmiku, mille Charlie enda kätte võtab. Ta naaseb järgmisel päeval, ja annab sellele Katiele. Ta kirjutab oma numbri Katie märkmikku. Katie kutsub poisi endaga peole, mida korraldab Morgani sõber Garver. Kuid pidu ei lähe nii hästi, kui plaanitud, nii et Charlie võtab kogu seltskonna endaga kaasa teisele peole. Pärast pidu lähevad Charlie ja Katie sadamasse. Charlie räägib Katele, kuidas ta sai vigastuse, mis takistas tal saada stipendiumi California ülikoolis Berkeleys (ta oli purjus ja hüppas katuselt basseini, mille tõttu läks tal õlg paigast ära). Pärast seda õhtut hakkavad nad öösiti suvistel ekskursioonidel käima.
Vaatamata isa Jacki soovitusele ei ole Katie veel Charliele oma haigusest rääkinud. Charlie viib Kate ööks välja Seattle'isse, kus nad lähevad elava muusika kontserdile. Charlie soovil mängib tüdruk oma kirjutatud laulu ühel linnatänaval. Koju jõudnud, lähevad nad järve ujuma, hiljem süütavad randa lõkke, mille ääres end kuivatavad. Kui Charlie mainib päikesetõusu vaatamist, läheb Katie paanikasse ja jookseb kodu poole. Charlie kiirustab talle järele, võtab auto peale ning sõidutab koju, kahjuks nad ei jõua õigeks ajaks ja Kate viibib mõned sekundid päikesevalguse käes. Ta jookseb tuppa, kohe pärast seda jõuavad koju ka Morgan ja Jack. Charlie on segaduses ja seisab endiselt välisukse ees. Morgan räägib talle, et Katiel on xeroderma pigmentosum. Järgmine päev teevad arstid mõned proovid, Katie arst jõuab järeldusele, et neiu aju tõmbub kokku, ja on ainult aja küsimus, millal ta sureb.
Katie hakkab tundma oma sõrmedes torkeid, mis ei lase tal enam kitarri mängida. Ta ignoreerib Charlie sõnumeid, kuna ta ei taha poisile haiget teha. Lõpuks veenab Jack Katiet Charliega rääkima. Charlie tahab haigusest hoolimata temaga koos olla. Ühel õhtul üllatab Charlie Katiet, broneerides talle stuudiosse laulu salvestamise seansi. Katie otsustab laulda Charliest kirjutatud laulu. Katie räägib Charlile, et on teda 10 aastat oma toa aknast jälginud. Charlie mainib Katile, et läheb jahiga, mille eest ta suvel hoolitsema pidi, viimast korda sõitma. Kartes, et ta sureb, palub Katie oma isalt luba Charliga viimasele jahisõidule kaasa minna. Terve sõidu on Katie jahininas ja naudib päikesesoojust oma nahal, veetes oma viimased hetked koos Charliega.
Paar nädalat hiljem viskavad Jack, Morgan ja Charlie Katie tuha järve. Ühel päeval läheb Charlie Jackiga hüvasti jätma, tal on aeg ülikooli minna. Jack räägib, et tänu Katiele andis Berkeley treener Charliele uue võimaluse. Ta annab Charliele ka Katie märkmiku. Tundes end Katie surmas süüdi, üritab Charlie vabandada. Jack lohutab teda, rääkides, et nad teadsid kogu aeg, et see, millal Katie sureb, on ainult aja küsimus. Autosse istudes paneb ta raadio mängima ja kuuleb Katie kirjutatud laulu, mille ta paar nädalat tagasi YouTube'i üles laadis. Laul sai kahe nädalaga üle kahe miljoni vaatamise. Ta helistab kohe Jackile, et too raadio tööle paneks. Charlie sõidab järve äärde, kus loeb viimast kirja, mille Katie talle kirjutas.

Tootmine

22. juunil 2015 avalikustati, et Scott Speer hakkab tegema romantilist noortefilmi "Keskööpäike", milles mängivad peaosi Patrick Schwarzenegger Charliena ja Bella Thorne Katiena. Film põhineb 2006. aasta samanimelisel Jaapani filmil. Seda rahastas Boies / Schiller Film Group ning produtseerisid John Rickard ja Zack Schiller. 9. oktoobril 2015 liitus filmimisega Rob Riggle, et mängida Katie isa Jacki.

Müügitulu

2018. aasta 8. aprilli seisuga on "Keskööpäike" teeninud 9,2 miljonit dollarit Ameerika Ühendriikides ja Kanadas ning 8,4 miljonit dollarit teistes riikides, kogu maailmas kokku 17,6 miljonit dollarit.